《退居》
唐代·徐夤

鹤性松心合在山，五侯门馆怯趋攀。三年卧病不能免，

一日受恩方得还。明月送人沿驿路，白云随马入柴关。

笑他范蠡贪婪甚，相罢金多始退闲。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。